Uskoro će dvije godine otkako su se ugasila besplatna savjetovališta za potrošače. Njihovi stručnjaci našli su nove poslove, a neki još uvijek dijele besplatne savjete u svoje slobodno vrijeme
Skoro će biti pune dvije godine kako su se ugasila potrošačka savjetovališta koja su svake godine dijelila i po 20.000 besplatnih savjeta svojim građanima. Njihovi stručnjaci za potrošačka prava besplatne savjete mogli su dijeliti jer ih je financirala država i to novcem koji su primali javljajući se na natječaje koje je raspisivalo Ministarstvo gospodarstva.
U međuvremenu je Hrvatska i dalje na dnu EU po zaštiti prava potrošača i Europska komisija to uvijek iznova potvrđuje kroz svoja godišnja izvješća. Savjetovališta za potrošače nema, postoje udruge koje se financiraju od natječaja na koja se ciljano prijavljuju, ali ta su primanja neredovita i nesustavna.
Putem CISZP sustava za zaštitu potrošača tijekom lani su zaprimili 1050 pritužbi i upita, a ove godine do kolovoza njih 1160.